open-index/open-wikipedia-markdown huggingface dataset:
পাতিয়ালা জেলা

**পাতিয়ালা জেলা** ভারতের পাঞ্জাব রাজ্যের ২২টি জেলার একটি জেলা।

এ জেলা পাঞ্জাব রাজ্যের দক্ষিণ পূর্বে, ২৯.৩৯ থেকে ৩০.৪৭ উত্তর অক্ষাংশ এবং ৭৫.৫৮ থেকে ৭০.৫৪ দক্ষিণ দ্রাঘিমাংশে অবস্থিত। এর উত্তরে ফতেহগড় সাহেব, রূপনগর ও মোহালী, পশ্চিমে ফতেহগড় সাহেব এবং সাঙ্গর জেলা, উত্তর পূর্ব দিকে আম্বালা, পঞ্চকুল, হরিয়ানা এবং হরিয়ানা রাজ্যের কুরুকের জেলা এবং দক্ষিণ ও পশ্চিমে হরিয়ানা কায়াতাল জেলা অবস্থিত।

২০১১ সালের ভারতীয় জনগণনা অনুসারে লুধিয়ানা, অমৃতসর ও জলন্ধরের পরে পাঞ্জাবের চতুর্থ সর্বাধিক জনবহুল জেলা পতিয়ালা জেলা।

পাতিয়ালা জেলার জনসংখ্যা বৃহৎ অংশ শিখ ধর্মের অনুসারী, হিন্দু দ্বিতীয় প্রধান ধর্ম এবং সংখ্যায় অল্প কিছু খ্রিস্টান ও মুসলমানদের রয়েছে।

## ভূগোল
জেলার বেশিরভাগ অঞ্চল কৃষিজ আবাদযোগ্য সমভূমি।
পাতিয়ালা জেলাতে অনেকগুলি ছোট ছোট পাহাড়ের সারি রয়েছে যা শিবালিক পাহাড়ের অংশ। বছরের অধিকাংশ সময়ই গঘর নদী শুষ্ক থাকে। যাহোক, বর্ষাকালে সময় এ জেলার গ্রামগুলোতে বন্যা দেখা যায়, যা কারণে ফসল, পশুসম্পদ এবং মানুষের জীবন যাত্রার মান ক্ষতিগ্রস্ত হয়। অন্যান্য নদী গুলো হলাং নাড়ি, পেটালা-ওয়ালী-নাদি, সিরহিন্ড চও এবং ঝামবুও চৈনিক।

## জনসংখ্যা

২০১১ সালের ভারতীয় জনগণনা অনুযায়ী পাতিয়ালা জেলার মোট জনসংখ্যা ছিল ১,৮৯২,২৮২ জন, যা স্বাধীন রাষ্ট্র স্লোভাকিয়ার জনসংখ্যার সমান অথবা মার্কিন যুক্তরাষ্ট্রের মিসিসিপি অঙ্গরাজ্যের জনসংখ্যার সমান। এটি ভারতের ২৪৮ তম জনবহুল জেলা (এটি মোট ৬৪০টি জেলার মধ্যে)। জেলার জনসংখ্যার ঘনত্ব প্রায় প্রতি বর্গকিলোমিটারে ৯৯৬ জন বাসিন্দা (প্রতি বর্গ মাইল ১৫৪০ জন) বসবাস করে। ২০০১-২০১১-এর দশকে জনসংখ্যার বৃদ্ধি ঘটেছে ১৯.৪%। পাতিয়ালা জেলায় প্রতি ১০০০ জন পুরুষের জন্য ৮৮৮ জন নারী রয়েছে। এবং এর সাক্ষরতা হার ৭৬.৩%।

## বিভাগ
পাতিয়ালা জেলা তিনটি বিভাগে বিভক্ত: পাতিয়ালা, রাজপুর এবং নাভা, যা আরও পাঁচটি তহসিলে বিভক্ত: পাতিয়ালা, রাজপুর, নাভা, সামনা, পট্টরান।  এটি আটটি ব্লক নিয়ে গঠিত; পতিয়ালা, রাজপুরা, নাভা এবং সামানা।

এই জেলায় নয়টি পাঞ্জাব বিধানসভার কেন্দ্র রয়েছে: পাতিয়ালা আরবান, পাতিয়ালা পল্লী, রাজপুরা, নাভা, সামানা, ঘনৌর, শুতরানা, সানৌর এবং পাত্রন। এই সবগুলো আবার পাতিয়ালা লোকসভা কেন্দ্রের অন্তর্গত।

## অর্থনীতি
পাতিয়ালা পাঞ্জাব রাজ্যের শিল্প মানচিত্রে একটি গুরুত্বপূর্ণ শিল্প প্রবৃদ্ধি কেন্দ্র হিসাবে দ্রুত বৃদ্ধি পাচ্ছে। ঐতিহ্যবাহী পণ্যগুলির পাশাপাশি, উচ্চ মানের এবং অত্যাধুনিক আইটেমগুলি যেমন, ক্ষুদ্র কাটিং সরঞ্জাম, বিদ্যুতের ক্যাবল, ভ্যানাসপাতি ঘাই, বাইসাইকেল এবং কৃষি ফসল মারাই ও দুধদহন মেশিন সহকারে কৃষি সরঞ্জাম উৎপাদিত হয়।

## তথ্যসূত্র

বিষয়শ্রেণী:পাঞ্জাবের (ভারত) জেলা
বিষয়শ্রেণী:পাতিয়ালা জেলা
সুনীল ওয়েতিমুনি

**সুনীল রামসে ডি সিলভা ওয়েতিমুনি** (; জন্ম: ২ ফেব্রুয়ারি, ১৯৪৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৯ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিলন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংসহ ডানহাতে মিডিয়াম বোলিংয়ে পারদর্শী ছিলেন **সুনীল ওয়েতিমুনি**।

## খেলোয়াড়ী জীবন
১৯৬৯-৭০ মৌসুম থেকে ১৯৮১-৮২ মৌসুম পর্যন্ত সুনীল ওয়েতিমুনি’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণের সুযোগ পেয়েছিলেন সুনীল ওয়েতিমুনি। কোন টেস্টে অংশগ্রহণ করার সুযোগ পাননি তিনি। ১১ জুন, ১৯৭৫ তারিখে ওভালে অস্ট্রেলিয়া দলের বিপক্ষে ওডিআইয়ে অভিষেক ঘটে তার। ১৬ জুন, ১৯৭৯ তারিখে ম্যানচেস্টারে ভারতের বিপক্ষে সর্বশেষ ওডিআইয়ে অংশ নেন তিনি।

অংশগ্রহণকৃত তিনটি একদিনের আন্তর্জাতিকই ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে প্রথম ও দ্বিতীয় আসরে উদ্বোধনী ব্যাটসম্যান হিসেবে খেলেছিলেন।

## অবসর
ক্রিকেট খেলা থেকে অবসর গ্রহণের পর বাণিজ্যিক বিমানের পাইলট হিসেবে কর্মজীবন শুরু করেন। ১৯৯৬ সালে লাহোরে শ্রীলঙ্কা দল ক্রিকেট বিশ্বকাপের শিরোপা জয় করে। ঐ স্থান থেকে বিজয়ী শ্রীলঙ্কান দলকে দেশে নিয়ে আসার জন্য বিশেষ বিমানের পাইলটের দায়িত্ব পালন করেছিলেন তিনি।

সুনীল ওয়েতিমুনি’র জ্যেষ্ঠ দুই ভ্রাতা - মিত্র ওয়েতিমুনি ও সিদাথ ওয়েতিমুনি শ্রীলঙ্কার পক্ষে আন্তর্জাতিক ক্রিকেট খেলেছেন।

## তথ্যসূত্র

## আরও দেখুন
* অনূঢ়া রাণাসিংহে
* রঞ্জন গুণতিলেকে
* সিংহলীজ স্পোর্টস ক্লাব
* ১৯৭৫ ক্রিকেট বিশ্বকাপ
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:অল-সিলনের ক্রিকেটার
বিষয়শ্রেণী:আনন্দ কলেজের প্রাক্তন শিক্ষার্থী
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
ডোডা জেলা

**ডোডা জেলা** হল ভারতের জম্মু ও কাশ্মীরের একটি জেলা। জেলা সদর হল ডোডা শহর।

## জনসংখ্যার উপাত্ত
২০১১ সালের আদমশুমারি অনুসারে ডোডা জেলার জনসংখ্যা ৪,০৯,৯৬৩ জন। জেলাটির প্রতি বর্গকিলোমিটারে জনসংখ্যার ঘনত্ব ৪৬ জন। ২০০১-এর দশকে এর জনসংখ্যা বৃদ্ধির হার ছিল ২৮.০০%। ডোডা জেলার লিঙ্গ অনুপাত রয়েছে প্রতি ১,০০০ পুরুষ প্রতি ৯১৯ জন মহিলা এবং এর সাক্ষরতার হার ৬৪.৬৮%।

### ভাষা

### নগর/গ্রামীণ জনসংখ্যা
২০১১ সালের আদমশুমারির জন্য ডোডা জেলার মোট জনসংখ্যার মধ্যে ৭.৯৭ শতাংশ জেলার নগর অঞ্চলে বাস করে। মোট ৩২,৬৮৯ জন শহরাঞ্চলে বাস করেন, যার মধ্যে পুরুষ ১৮,২১১ জন এবং ১৪,৪৭৮ জন মহিলা। ২০১১ সালের আদমশুমারির তথ্য অনুসারে ডোডা জেলার নগর অঞ্চলে লিঙ্গ অনুপাত ৭৯৫। একইভাবে ২০১১ সালের আদমশুমারিতে ডোডা জেলায় শিশু লিঙ্গের অনুপাত ছিল ৮৩১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৪,০৩৩ জন, যার মধ্যে পুরুষ এবং মহিলা যথাক্রমে ২,২০৩ এবং ১,৮৩০ জন। ডোডা জেলার এই শিশুসংখ্যার জনসংখ্যা মোট শহুরে জনসংখ্যার ১২.১০%। ডোডা জেলায় গড় সাক্ষরতার হার ৮৫.৬১% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৪৬% এবং ৭৬.৯৪%। প্রকৃত সংখ্যায় ২৪,৫৩৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ১৪,৮০১ জন এবং ৯,৭৩২ জন।

২০১১ সালের আদমশুমারি অনুসারে ডোডা জেলার ৯২.০৩% জনগোষ্ঠী গ্রামে বাস করে। ডোডা জেলার গ্রামীণ অঞ্চলে মোট জনসংখ্যা ৩,৭৭,২৪৭ জন, যার মধ্যে পুরুষ এবং মহিলার সংখ্যা যথাক্রমে ১৯৫,৪৩০ এবং ১৮১,৮১৭ জন। ডোডা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৩০ জন মহিলা। যদি ডোডা জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৯৩৯ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৭,২০৭ জন, যার মধ্যে ছেলে  ৩৪,৬৫৯ জন এবং মেয়ে ৩২,৫৪৮ জন।

### গৃহহীন
২০১১ সালে জম্মু ও কাশ্মীরের ডোডা জেলায় মোট ১২ পরিবার ফুটপাতে বা গৃহহীনভাবে বাস করে। ২০১১ সালের আদমশুমারির সময় গৃহহীনভাবে বসবাসকারীদের সংখ্যা ৫৩ জন। এটি উধমপুর জেলার মোট জনসংখ্যার প্রায় ০.০১%।

## ধর্ম
মুসলিম প্রধান রাজ্যে ডোডা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৪,০৯,৯৬৩; হিন্দু ধর্মাবলম্বী ছিল ৪৫.৭৭%, মুসলমানরা ৫৩.৮২%, শিখ ০.১০% এবং খ্রিস্টান ০.১২%। জেলাতে ১৮৭,৬২১  জন হিন্দু, ২২০,৬১৪ জন  মুসলিম, ৪২২ জন শিখ ও ৪৭২ জন খ্রিস্টান ধর্মের মানুষ বসবাস করেন।

## তথ্যসূত্র

## বহিঃসংযোগ

বিষয়শ্রেণী:জম্মু ও কাশ্মীরের জেলা
বিষয়শ্রেণী:ডোডা জেলা
বিষয়শ্রেণী:১৯৪৮-এ ভারতে প্রতিষ্ঠিত
বন্দিপুরা জেলা

**বন্দিপুরা জেলা** হল ভারতের জম্মু ও কাশ্মীরের একটি জেলা। জেলা সদর হল বন্দিপুরা শহর।

## জনসংখ্যার উপাত্ত
২০১১ সালের আদমশুমারি অনুসারে বন্দিপুরা জেলার জনসংখ্যা ৩,৯২,২৩২ জন। জেলাটির প্রতি বর্গকিলোমিটারে জনসংখ্যার ঘনত্ব ১,১৩৭ জন। ২০০১-এর দশকে এর জনসংখ্যা বৃদ্ধির হার ছিল ২৮.৬৫%। বন্দিপুরার লিঙ্গ অনুপাত রয়েছে প্রতি ১,০০০ পুরুষ প্রতি ৮৮৯ জন মহিলা এবং এর সাক্ষরতার হার ৫৬.২৮%। 
### নগর/গ্রামীণ জনসংখ্যা
২০১১ সালের আদম শুমারির জন্য বন্দিপুরা জেলার মোট জনসংখ্যার মধ্যে ১৬.৬৬ শতাংশ জেলার নগর অঞ্চলে বাস করে। মোট ৬৫,৩৬১ জন শহরাঞ্চলে বাস করেন, যার মধ্যে পুরুষ ৩৫,৪১৭ জন এবং  ২৯,৯৪৪ জন মহিলা। ২০১১ সালের আদমশুমারির তথ্য অনুসারে বন্দিপুরা জেলার নগর অঞ্চলে লিঙ্গ অনুপাত ৮৪৫। একইভাবে ২০১১ সালের আদমশুমারিতে বন্দিপুরা জেলায় শিশু লিঙ্গের অনুপাত ছিল ৮৮৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭,৬১৭ জন, যার মধ্যে পুরুষ এবং মহিলা যথাক্রমে ৪,০৪৫ এবং ৩,৫৭২ জন। বন্দিপুরা জেলার এই শিশুসংখ্যার জনসংখ্যা মোট শহুরে জনসংখ্যার ১১.৪২%। বন্দিপুরা জেলায় গড় সাক্ষরতার হার ৬৫.৪৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৫.৯৪% এবং ৫২.৯৬%। প্রকৃত সংখ্যায় ৩৭,৭৯২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৩,৮২৫ জন এবং ১৩,৯৬৭ জন।

২০১১ সালের আদম শুমারি অনুসারে বন্দিপুরা জেলার ৮৩.৩৪% জনগোষ্ঠী গ্রামে বাস করে। বন্দিপুরা জেলার গ্রামীণ অঞ্চলে মোট জনসংখ্যা ৩,২৬,৮৭১ জন, যার মধ্যে পুরুষ এবং মহিলার সংখ্যা যথাক্রমে ১,৭২,২৬৩ এন্ড ১,৫৪,৬০৮ জন। বন্দিপুরা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৮৯৮ জন মহিলা। যদি বন্দিপুরা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি  ৮৯৩ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে  ৫৪,১৩৭ জন, যার মধ্যে ছেলে ২৮,৫৯৬ জন এবং মেয়ে ২৫,৫৪১ জন।

### গৃহহীন
২০১১ সালে জম্মু ও কাশ্মীরের বন্দিপুরা জেলায় মোট ২২ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন ভাবে বসবাসকারী সকলের মোট জনসংখ্যা ১৩৭ জন। এটি বন্দিপুরা জেলার মোট জনসংখ্যার প্রায় ০.০৩%।

## ধর্ম
মুসলিম প্রধান রাজ্যে বন্দিপুরা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল  ৩,৯২,২৩২; হিন্দু ধর্মাবলম্বী ছিল ২.১৫%, মুসলমানরা ৯৭.৩৯%, শিখ ০.১৪% এবং খ্রিস্টান ০.১৫%। জেলাতে ৮,৪৩৯  জন হিন্দু, ৩৮২,০০৬ জন  মুসলিম,  ৫৫৫ জন শিখ ও ৫৭২২ জন খ্রিস্টান ধর্মের মানুষ বসবাস করেন।

## তথ্যসূত্র
 
## বহিঃসংযোগ

বিষয়শ্রেণী:জম্মু ও কাশ্মীরের জেলা
বিষয়শ্রেণী:বন্দিপুরা জেলা
বিষয়শ্রেণী:২০০৭-এ জম্মু ও কাশ্মীরে প্রতিষ্ঠিত
মাল্টিসিস্টিক ডিসপ্লেস্টিক কিডনি

**মাল্টিসিস্টিক ডিসপ্লেস্টিক কিডনি** () বা যা সংক্ষেপে **এমসিডিকে** হিসেবে অভিহিত হচ্ছে এক ধরনের শারীরিক অবস্থা যা ভ্রূণীয় বিকাশের সময় বৃক্ক বা কিডনির বিকলাঙ্গতার কারণের সৃষ্টি হয়। এ ধরনের ক্ষেত্রে আক্রান্ত বৃক্কে বিভিন্ন আকৃতির অনিয়মিত সিস্ট তৈরি হয়। মূত্রঘটিত তন্ত্র সংশ্লিষ্ট রোগের মধ্যে মাল্টিসিস্টিক ডিসপ্লেস্টিক কিডনির প্রকোপ খুব সাধারণ এবং এটি বাচ্চা শিশুর পেট ফোলার কারণ হতে পারে।

## কারণ
বংশগত কারণে এমসিডিকে-এর সৃষ্টি হতে পারে। তবে সাধারণভাবে মূত্রসংক্রান্ত যে-কোনো ডিসেপ্লেশিয়াই বংশগত সিনড্রোমের কারণে হতে পারে যা পরবর্তীতে পরিপাকনালি, স্নায়ুতন্ত্র, বা মূত্রনালির অন্যান্য অংশকেও আক্রমণ করতে পারে। কিছু ক্ষেত্রে মা যদি নিয়মিত নির্দিষ্ট কোনো ওষুধ (যেমন উচ্চ রক্তচাপ নিয়ন্ত্রণকারী কোনো ওষুধ) সেবন করে থাকেন তবে তাও সম্ভাব্য ঝুঁকির কারণ হতে পারে।

## রোগনির্ণয়
এমসিডিকে সাধারণত জন্মের আগেই আল্টাসাউন্ড পরীক্ষার মাধ্যমে নির্ণয় করা সম্ভব। গর্ভকালীন সময়ে এই রোগ নির্ণয়ের গড় বয়স প্রায় ২৮ সপ্তাহ। মাল্টিসিস্টিক ডিসপ্লেস্টিক কিডনি রোগে আক্রান্ত হওয়ার সম্ভাবনা থাকলে এই রোগ নির্ণয়ে আলাদাভাবে মূত্রের অণুবীক্ষণীয় বিশ্লেষণ করা প্রয়োজন। একটি পর্যবেক্ষণে দেখা গেছে যে, একপার্শ্বীয় ক্ষেত্রে এমসিডিকে হওয়ার প্রবণতা পুরুষের মধ্যে বেশি এবং সেক্ষেত্রে বেশিরভাগের-ই শরীরের বাম দিক বা বাশ পাশের বৃক্ক আক্রান্ত হয়েছে।

## চিকিৎসা
মাল্টিসিস্টিক ডিসপ্লেস্টিক কিডনি রোগের কোনো চিকিৎসা নেই। তবে এক্ষেত্রে রোগীকে প্রথম কয়েক বছর নিয়মিত আল্ট্রাসাউন্ড পরীক্ষার পর্যবেক্ষণের মধ্যে রাখা হয় এবং নিশ্চিত হওয়ার চেষ্টা করা হয় যে সুস্থ বৃক্কটি যথাযথভাবে কাজ করছে এবং আক্রান্ত বৃক্কটি শরীরে কোনো নেতিবাচক প্রভাব সৃষ্টি করছে না। মারাত্মক ক্ষেত্রে, বিশেষ করে দ্বিপার্শ্বীয় ক্ষেত্রে (যখন দুটি বৃক্কই এই রোগে আক্রান্ত হয়) এটি নবজাতকের মৃত্যুর কারণ হতে পারে। তবে একপার্শ্বীয় ক্ষেত্রে এই রোগের পূর্বাভাস ভালো হতে পারে যদিও তা এ সংক্রান্ত অন্যান্য শারীরিক অসঙ্গতিগুলোর ওপর নির্ভর করে।

### রোগের বিস্তার
বৃক্ক সংশ্লিষ্ট ডিসপ্লেসিয়াগুলোর মধ্যে এমসিডিকে-এর ঘটনা প্রতি ৪,০০০ শিশুর মধ্যে ১ জন হিসেবে অনুমান করা হয় যার ফলে জনসাধারণের মধ্যে এই রোগের বিস্তৃতি যথেষ্ট বিরল হিসেবে ধরা হয়।

## তথ্যসূত্র

## আরও পড়ুন
* 
* 

## বহিঃসংযোগ

বিষয়শ্রেণী:বৃক্কের রোগ
বিষয়শ্রেণী:মূত্রঘটিত তন্ত্রের জন্মগত ব্যাধি
নিধি বিশত

**নিধি বিশত** হলেন একজন ভারতীয় কাস্টিং ডিরেক্টর, অভিনেত্রী, চলচ্চিত্র নির্মাতা ও আইনজীবী। তিনি দ্য ভাইরাল ফিভারে কর্মরত আছেন।

## জীবনী
নিধি বিশত জামিয়া মিলিয়া ইসলামিয়ার আইন বিভাগের শিক্ষার্থী ছিলেন। সেখান থেকে আইনে স্নাতক হবার পর তিনি আইনি সেবাদানকারী প্রতিষ্ঠান সিং অ্যান্ড সিং অ্যাসোসিয়েটসের মাধ্যমে আইনি পেশায় যুক্ত হন। তিনি এক বছরেরও বেশি সময় ধরে দিল্লি হাইকোর্টে ওকালতি করেছেন। পরবর্তীতে তিনি আইনি পেশার পরিবর্তে বিনোদনজগতে নিজেকে যুক্ত করার সিদ্ধান্ত গ্রহণ করেন। তিনি ২০১৩ সালে দ্য ভাইরাল ফিভারে যোগ দেন। দ্য ভাইরাল ফিভার ওয়েব ধারাবাহিক নির্মাণের সাথে যুক্ত। দ্য ফাইরাল ফিভারের প্রধান ব্যক্তিদের মাঝে তিনিই একমাত্র ব্যক্তি যিনি আইআইটির স্নাতক নন।

নিধি বিশত ২০১৩ সালে *চাই সুত্তা ক্রোনিকলস* শিরোনামের এক ওয়েব ধারাবাহিকে অভিনয় করেছিলেন। তিনি ওয়েব ধারাবাহিকটিতে চিত্রনাট্যকার হিসেবেও কাজ করেছিলেন। ২০১৪ সালে তিনি *পারমানেন্ট রুমমেটস* শিরোনামের এক ওয়েব ধারাবাহিকে অভিনয় করেন। এছাড়া, তিনি ২০১৫ সালে *আম্রিকা* শিরোনামের একটি চলচ্চিত্রে অভিনয় করেন। ২০১৭ সালে তার অভিনীত চলচ্চিত্র *ফিল্লৌরি* প্রেক্ষাগৃহে মুক্তি পায়। ২০১৭ সালে তিনি *বিশত, প্লিজ!* শিরোনামের এক ওয়েব ধারাবাহিকে অভিনয় করেন। এছাড়া, তিনি *ব্যাচেলরস* শিরোনামের ওয়েব ধারাবাহিকেও অভিনয় করেছেন। ২০১৮ সালে তিনি *কণিকা* শিরোনামের একটি স্বল্পদৈর্ঘ্য চলচ্চিত্রে অভিনয় করেন। এছাড়া, তিনি *[[টিভিএফ ট্রিপলিং]]*, *ইমম্যাচিউর* ও *দ্য মেকিং অব...* এর মত ওয়েব ধারাবাহিকে অভিনয় করেছেন।  ২০১৯ সালের ১৩ সেপ্টেম্বর তার অভিনীত চলচ্চিত্র *[[ড্রিম গার্ল (২০১৯-এর চলচ্চিত্র)|ড্রিম গার্ল]]* প্রেক্ষাগৃহে মুক্তি পায়।

নিধি বিশত *পারমানেন্ট রুমমেটস*, *পা-গালস* ও *বিশত, প্লিজ!* এর মত ওয়েব ধারাবাহিকের চিত্রনাট্য লিখেছেন। এছাড়া, তিনি *পা-গালস* পরিচালনার সাথে যুক্ত ছিলেন। তিনি *টিভিএফ পিচার্স* এর কাস্টিং ডিরেক্টর ছিলেন ও *পারমানেন্ট রুমমেটস* এ সহকারী পরিচালক হিসেবে কাজ করেছেন।

## চলচ্চিত্র তালিকা
### লেখক, কাস্টিং ডিরেক্টর, সরকারী পরিচালক ও পরিচালক

### অভিনেত্রী

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এর দশকে জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় আইনজীবী
বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:১৯৮৫-এ জন্ম
ফ্রি স্টেট ক্রিকেট দল

**ফ্রি স্টেট** দক্ষিণ আফ্রিকার ফ্রি স্টেট প্রদেশের প্রতিনিধিত্বকারী প্রথম-শ্রেণীর ক্রিকেট দল। ১৯৯৫ সালের পূর্ব-পর্যন্ত দলটি **অরেঞ্জ ফ্রি স্টেট** নামে পরিচিত ছিল। সুপারস্পোর্ট সিরিজের কারণে ফ্রি স্টেট, গ্রিকুয়াল্যান্ড ওয়েস্টের সাথে একীভূত হয়ে বিশেষ প্রাধিকারপ্রাপ্ত ঈগলস ক্রিকেট দল গঠন করে।

জানুয়ারি, ১৯০৪ সাল থেকে এপ্রিল, ১৯৯৫ সাল পর্যন্ত দলটি অরেঞ্জ ফ্রি স্টেট নামে ডাকা হতো। এরপর অক্টোবর, ২০০৪ সাল থেকে দলটি ঈগলসের অংশ হয়ে যায়।

## সম্মাননা
* **[[সানফয়েল সিরিজ|কারি কাপ]] (৩) - **১৯৯২-৯৩, ১৯৯৩-৯৪, ১৯৯৭-৯৮; **যৌথভাবে (০) - **
* **স্ট্যান্ডার্ড ব্যাংক কাপ (৪) - **১৯৮৮-৮৯, ১৯৯৩-৯৪, ১৯৯৪-৯৫, ১৯৯৫-৯৬
* **সাউথ আফ্রিকান এয়ারওয়েজ প্রভিন্সিয়াল থ্রি-ডে চ্যালেঞ্জ (০) - **
* **সাউথ আফ্রিকান এয়ারওয়েজ প্রভিন্সিয়াল ওয়ান-ডে চ্যালেঞ্জ (১) - **২০০৪-০৫
* **জিলেট/নিসান কাপ (২) - **১৯৯১-৯২, ১৯৯২-৯৩

## মাঠ
ফ্রি স্টেট দল নিম্নবর্ণিত মাঠগুলো ব্যবহার করেছে:
* র‍্যাম্বলার্স ক্রিকেট ক্লাব গ্রাউন্ড, ব্লুমফন্তেইন (জানুয়ারি, ১৯০৪ - ফেব্রুয়ারি, ১৯৮৬)
* সাউথ আফ্রিকান রেলওয়েজ ক্লাব ওল্ড গ্রাউন্ড, ব্লুমফন্তেইন (জানুয়ারি, ১৯৩৮ - ডিসেম্বর, ১৯৩৯)
* ওয়েলকম মাইন্স রিক্রিয়েশন গ্রাউন্ড (মাঝে-মধ্যে ব্যবহার করেছে: নভেম্বর, ১৯৫৪ - নভেম্বর, ১৯৬৩)
* ইউনিভার্সিটি অব অরেঞ্জ ফ্রি স্টেট গ্রাউন্ড, ব্লুমফন্তেইন (অক্টোবর, ১৯৮৬ - ডিসেম্বর, ১৯৯৩)
* হারমোনি গোল্ড মাইন ক্রিকেট ক্লাব এ গ্রাউন্ড, ভার্জিনিয়া (চার খেলা: নভেম্বর, ১৯৮৬ - সেপ্টেম্বর, ১৯৯১)
* গুডইয়ার পার্ক, ব্লুমফন্তেইন (অক্টোবর, ১৯৮৯ - বর্তমান)
* রোভার্স ক্রিকেট ক্লাব, ওয়েলকম (দুই খেলা: ১৯৮১ - ১৯৮৫)

## তথ্যসূত্র

* *South African Cricket Annual* &ndash; various editions
* *Wisden Cricketers' Almanack* &ndash; various editions

বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল
বিষয়শ্রেণী:ফ্রি স্টেটভিত্তিক (প্রদেশ) ক্রিকেট
সিম্ফনি এইচ৩০০

**সিম্ফনি** ব্র্যান্ডের এইচ ৩০০ মডেলের মোবাইল একটি অ্যান্ড্রয়েড অপারেটিং সিস্টেম  চালিত মোবাইল ফোন৷  ২ জিবি র‍্যাম ও ১৬ জিবি রমের ফোনটি প্রথমে নজর কাড়বে এর নকশার দিক থেকে। টুজি ও থ্রিজি উভয় নেটওয়ার্ক ব্যবহার করা যাবে ডিভাইসটিতে। অ্যান্ড্রয়েড ললিপপ অপারেটিং সিস্টেমের ফোনটিতে রয়েছে ও রয়েছে ১ দশমিক ৪ গিগাহার্টজ অক্টা কোর প্রসেসর৷ পেছনের ক্যামেরার পাশাপাশি সেলফি ক্যামেরায় ছবি ভালো ওঠে।  

## চার্জ
ওয়াই-ফাই নেটওয়ার্কে আনলে দ্রুত চার্জ শেষ হতে দেখা যায়। ফোনটির ক্ষেত্রে আসল চার্জার বা ফোনের সঙ্গে দেওয়া চার্জারে চার্জ না দিলে ফোনটিতে দ্রুত চার্জ হয় না।
## যোগাযোগ
কল আদান-প্রদান, মেসেঞ্জার ব্যবহার, অডিও-ভিডিও চালানো বা ভিডিও কল করার  মতো বিষয়গুলোর ক্ষেত্রে ফোনটির অবদান  ভালো। 

## তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
বিষয়শ্রেণী:স্পর্শকাতর পর্দা যুক্ত মোবাইল ফোন
মোগা জেলা

thumb|right|250px|সদর দপ্তরসহ পাঞ্জাবের জেলা
**মোগা জেলা** ভারতের পাঞ্জাব রাজ্যের বাইশ জেলার মধ্যে অন্যতম। ২৪ নভেম্বর ১৯৯৫ সালে মোগা জেলা ফরিদকোট জেলা থেকে আলাদা হয়ে পাঞ্জাব রাজ্যের ১৭তম জেলা হয়ে ওঠে। ভারতের পাঞ্জাবের মধ্যে সবচেয়ে বেশি গম ও ধান উৎপাদনের মধ্যে রয়েছে মোগা জেলা। মোগা শহর ও মোগা জেলার লোকেরা মালওয়া সংস্কৃতির অন্তর্ভুক্ত।

পূর্বে মোগাকে জেলা করার জন্য বহু চেষ্টা করা হয়েছিল কিন্তু সবকিছুই ব্যর্থ হয়েছিল। অবশেষে পাঞ্জাবের তৎকালীন মুখ্যমন্ত্রী এস. হরচরণ সিং ব্রার ১৯৪৫ সালের ২৪ নভেম্বর মোগাকে জেলা করার জন্য জনগণের দাবিতে একমত হন। পূর্বে মোগা ফরিদকোট জেলার উপজেলা ছিল। মোগা শহরটি জেলার সদর শহর যা ফিরোজপুর-লুধিয়ানা সড়কে অবস্থিত। তখতপুরা সাহেব এই জেলার অন্যতম পরিচিত গ্রাম।

## শহর
বাঘা পুরানা, বাধনী কালান, ধর্মকোট, নীহাল সিং ওয়াল এবং ঘাল কালান শহরগুলি মোগা জেলার অন্তর্গত। থাথি ভাই, রাজিয়ানা, দুনে কে, ল্যান্দে কে, সমাধ ভাই, বুঘিপুরা, দৌধর, দুধিকে, লোপন, হিম্মতপুরা এবং চুগাওয়ানের মতো গ্রামগুলোও এই জেলার অন্তর্গত।

মোগা ও ফরিদকোটকে সংযোগের দ্বারা বাঘা পুরানা প্রধান রাস্তায় অবস্থিত এবং এইভাবে সমস্ত পাঞ্জাব জুড়ে বাসের জন্য একটি প্রধান কেন্দ্র। পাঞ্জাবের বাঘা পুরানা থানার প্রধান এখতিয়ার রয়েছে; ৬৫টি 'পিন্ড' বা গ্রামসমূহ এই থানার নিয়ন্ত্রাধীন। শহরটি মূলত তিনটি পট্টি বা শাখায় অবস্থিত: মুগলু পট্টি (সবচেয়ে বড় একটি), বাঘা পট্টি এবং পুরানা পট্টি। শহরটিতে সমৃদ্ধশালী লোকের ন্যায্য অংশ রয়েছে এবং তাই পার্শ্ববর্তী শহর ও গ্রামগুলোর তুলনায় গড় জীবনযাত্রার মান উপরে।

হারামকোট হল মোগা জেলার একটি শহর এবং একটি পৌর পরিষদ। দৌধর মোগার বৃহত্তম গ্রাম।

## জনমিতি

 
২০১১ সালের আদমশুমারী অনুযায়ী মোগা জেলার জনসংখ্যা ৯,৯২,২৮৯ জন, যা মোটামুটিভাবে ফিজি দেশ অথবা মার্কিন যুক্তরাষ্ট্রের অঙ্গরাজ্য মন্টানার সমান। ভারতে এর অবস্থান ৪৪৭তম (মোট ৬৪০ এর মধ্যে)। জেলাটির জনসংখ্যার ঘনত্ব প্রতি বর্গকিলোমিটারে ৪৪৪ জন (১,১৫০/বর্গমাইল)। ২০০১-২০১১ সময়কালে এক দশকে জনসংখ্যা বৃদ্ধির হার ছিল ১০.৯%। মোগার লিঙ্গ অনুপাত প্রতি ১,০০০ জন পুরুষের বিপরীতে ৮৯৩ জন মহিলা এবং সাক্ষরতার হার ৭১.৬%।

## শিক্ষা
প্রকৌশলী কলেজ, বিদ্যালয় ইত্যাদি শিক্ষাপ্রতিষ্ঠানের জন্যও মোগা শহর পরিচিত।
মোগা শহরের কয়েকটি বিখ্যাত বিদ্যালয় এবং কলেজগুলো হল: 
* ডি এম কলেজ
* গুরু নানাক কলেজ
* ডি এন মডেল উচ্চ মাধ্যমিক বিদ্যালয়
'লিটল মিলেনিয়াম স্কুল মোগা'—কে ব্রেনফিড ম্যাগাজিন জরিপ ২০১৬ দ্বারা পাঞ্জাবের সেরা দশ প্রাক-বিদ্যালয় এবং ভারতের সেরা ১০০ বিদ্যালয়ের সেরা হিসেবে ভূষিত করা হয়। অনুষ্ঠানটি কিরণ বেদী উপস্থাপন করেছিলেন।

## উল্লেখযোগ্য ব্যক্তি

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পাঞ্জাবের (ভারত) জেলা
বিষয়শ্রেণী:মোগা জেলা
কোয়াটারনারি বিজ্ঞান

**কোয়াটারনারি বিজ্ঞান** হলো কোয়াটারনারি কালকে কেন্দ্র করে গবেষণার একটি পরস্পর সম্পর্কিত ক্ষেত্র, যাতে বিগত ২.৬ মিলিয়ন বছর অন্তর্ভুক্ত। ক্ষেত্রটি অসংখ্য হিমবাহের গঠন, হোলোসিন কাল, এবং এই সময়ের মধ্যে আবহাওয়া ও পরিবেশগত পরিবর্তনগুলি অনুমান করার জন্য অতীত পরিবেশগুলি পুনর্গঠন করায় বিকল্প প্রমাণক ব্যবহার করে বর্তমান বরফযুগ এবং সাম্প্রতিক আন্তঃস্তর নিয়ে আলোচনা করে।

## গবেষণা জার্নাল
* বোরিআস (Boreas) - কোয়াটারনারি গবেষণা সংক্রান্ত একটি আন্তর্জাতিক জার্নাল;
* জিওগ্রাফিস্কা এ্যানালার (Geografiska Annaler);
* জার্নাল অব কোয়াটারনারি সায়েন্স (Journal of Quaternary Science);
* কোয়াটারনারি জিওক্রোনোলজি (Quaternary Geochronology);
* কোয়াটারনারি ইন্টারন্যাশনাল (Quaternary International);
* কোয়াটারনারি রিসার্চ (Quaternary Research);
* কোয়াটারনারি সায়েন্স রিভিউ (Quaternary Science Reviews);
* দ্যা কোয়াটারনারি টাইমস্ (The Quaternary Times)।

## আরও দেখুন
* কোয়াটারনারি গবেষণা সম্পর্কিত আন্তর্জাতিক ইউনিয়ন
* প্যালিনোলজি
* ১০০,০০০ বছরের সমস্যা
* ভূকালপঞ্জি

## তথ্যসূত্র

## বহিঃসংযোগ
* Quaternary Research Association
* International Union for Quaternary Research
* Irish Quaternary Association
* Cambridge Quaternary formally the Godwin Institute

বিষয়শ্রেণী:কোয়াটারনারি
বিষয়শ্রেণী:চতুর্থ যুগ
বাংলাদেশ মেরিন একাডেমি, পাবনা

**বাংলাদেশ মেরিন একাডেমি, পাবনা** বাংলাদেশে নির্মাণাধীন চারটি  আন্তর্জাতিক মানের মেরিন একাডেমির একটি হচ্ছে পাবনার বেড়ায়। উপজেলার নগরবাড়ী ঘাটের পাশে নাটিয়াবাড়ী মৌজায় ১০ একর জমির ওপর গড়ে তোলা হয়েছে এই মেরিন একাডেমী।

## অবস্থান
এই একাডেমি পাবনার বেড়া উপজেলার নগরবাড়িতে অবস্থিত।  ২০১২  সালে পাবনা মেরিন একাডেমির ভিত্তিপ্রস্তর স্থাপন করেন পাবনা -২ আসনের তৎকালীন সংসদ সদস্য ও তৎকালীন পরিকল্পনামন্ত্রী এ কে খন্দকার ।   

## বিবরণ
একাডেমিতে বহুতলবিশিষ্ট মোট ১০টি ভবন নির্মাণ করা হয়। এ একাডেমিতে আন্তর্জাতিক বাণিজ্যিক জাহাজের জন্য  ডেক ক্যাডেট এবং মেরিন ইঞ্জিনিয়ার ক্যাডেট প্রশিক্ষণ ও অনুশীলনের সুযোগ করা হয়েছে।

## শিক্ষা কার্যক্রম
এখন পর্যন্ত একাডেমির শিক্ষা কার্যক্রম শুরু হয় নাই। ২০২০-২১ শিক্ষা বর্ষের জন্য এরই মধ্যে ভর্তি বিজ্ঞপ্তি প্রকাশ হয়েছে। প্রাথমিক ভাবে এই একাডেমীতে ৫০ জন ক্যাডেট ভর্তির বিজ্ঞপ্তি প্রকাশ করা হয়েছে।

## আরও দেখুন

* বাংলাদেশ মেরিন ফিশারীজ একাডেমী

## তথ্যসূত্র


বিষয়শ্রেণী:পাবনা জেলার মহাবিদ্যালয়
বিষয়শ্রেণী:বাংলাদেশের মেরিন একাডেমি
বিষয়শ্রেণী:মেরিটাইম বিশ্ববিদ্যালয় বাংলাদেশের অধিভুক্ত শিক্ষাপ্রতিষ্ঠান
লিম্বিক তন্ত্র

**লিম্বিক তন্ত্র** () যা **পেলিওম্যামালিয়ান কর্টেক্স** () নামেও পরিচিত হচ্ছে মস্তিষ্কের একটি অংশ যা থ্যালামাসের উভয় পাশে অবস্থিত। এটির অবস্থান গুরুমস্তিষ্কের আওতাভুক্ত ও মূলত মধ্যমস্তিষ্কে, মধ্য টেম্পোরাল লোবের ঠিক নিচে।

আবেগ, আচরণ, অনুপ্রেরণা, দীর্ঘ-মেয়াদী স্মৃতি, ও ঘ্রাণসহ বিভিন্ন প্রকার কার্যক্রম সম্পাদনায় লিম্বিক তন্ত্রের ভূমিকা রয়েছে। মানুষের আবেগতাড়িত ভূমিকা কেমন হবে তার একটি বড়ো অংশ নির্ধারিত হয় লিম্বিক তন্ত্রের কার্যক্রমের মাধ্যমে। এছাড়াও স্মৃতি গঠনেও এটি অত্যন্ত গুরুত্বপূর্ণ ভূমিকার রাখে।

এমিগড্যালয়েড নিউক্লিয়ার কমপ্লেক্স বা এমিগডালা, ম্যামিলারি বডি, স্ট্রিয়া মেডুলারি, এবং গাডেনের কেন্দ্রীয় ধূসর, পৃষ্ঠীয় ও প্রকোষ্ঠীয় নিউক্লাই নিয়ে লিম্বিক তন্ত্রের গঠন আদিকালি কাঠামো গঠিত হয়েছে। লিম্বিক তন্ত্র মূলত সংজ্ঞাবহ স্নায়ুতন্ত্র থেকে প্রাপ্ত তথ্যের মাধ্যমে নিম্ন ধারার আবেগীয় অনুভূতি প্রক্রিয়াকরণের কাজ করে। প্রক্রিয়া শেষে এই তথ্যাদি প্রায় ক্ষেত্রেই বিভিন্ন মস্তিষ্কের বিভিন্ন অংশে সরবরাহ করা হয়। এই অংশগুলোর মধ্যে টেলিএনসেফ্যালন থেকে ডাইএনসেফ্যালন হয়ে মেসএনসেফ্যালন পর্যন্ত অন্তর্ভুক্ত। যার মধ্যে প্রিফ্রন্টাল কর্টেক্স, সিঙ্গুলেট জাইরাস, লিম্বিক থ্যালামাস, হিপোক্যাম্পাস (প্যারাহিপোক্যাম্পাল জাইরাস ও সাবিকালাম), নিউক্লিয়াস এক্কামবেনস বা লিম্বিক স্ট্রিয়াটাম, হাইপোথ্যালামাসের অগ্রভাগ, প্রকোষ্ঠীয় টেগমেন্টাল অংশ, মধ্যমস্তিষ্কের রাফি নিউক্লাই, হাবেনুলার কমিসার, এন্টোরাইনাল কর্টেক্স, এবং অলফ্যাক্টরি বাল্বঅন্তর্ভুক্ত।

## তথ্যসূত্র

## বহিঃসংযোগ
*     
* https://qbi.uq.edu.au/brain/brain-anatomy/limbic-system

বিষয়শ্রেণী:লিম্বিক তন্ত্র
বিষয়শ্রেণী:মেজাজের ব্যাধি
বিষয়শ্রেণী:স্মৃতি
বিষয়শ্রেণী:প্রেরণা
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:অধুনালুপ্ত বৈজ্ঞানিক তত্ত্ব
জাহাঙ্গীর রতনজী দাদাভাই টাটা

**জাহাঙ্গীর রতনজী দাদাভাই টাটা** (সংক্ষেপে **জে আর ডি টাটা** হিসাবে পরিচিত; ২৯ জুলাই ১৯০৪ – ২৯ নভেম্বর ১৯৯৩) ছিলেন একজন ভারতীয় পাইলট, উদ্যোক্তা, টাটা গ্রুপের চেয়ারম্যান এবং টাটা সনসের অংশীদার।

টাটা পরিবারে জন্মগ্রহণ করা জাহাঙ্গীর বিখ্যাত ব্যবসায়ী রতনজী দাদাভাই টাটা এবং সুজেইন "সনী" ব্রিয়েরের সন্তান ছিলেন। তার মা ভারতে গাড়ী চালানো প্রথম মহিলা ছিলেন। ১৯২৯ সালে তিনি ভারতের প্রথম উড়োজাহাজ চালানো লাইসেন্স লাভ করা পাইলট পরিগণিত হন। তিনি বিশেষত টাটা গ্রুপের অধীনে বিভিন্ন উদ্যোগ যেমন টাটা কনসাল্টটেন্সী সার্ভিসেস, টাটা মোটরস, টাইটেন ইন্ডাস্ট্রীজ, টাটা সল্ট, ভল্টাস, এবং এয়ার ইন্ডিয়া প্রতিষ্ঠার জন্য পরিচিত।

তার অবদানের জন্য ফ্রেন্চ সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান *[[লেজিওঁ দনর|লেজিয়ন অব অনর]]* প্রদান করে। ভারত সরকার ভারতীয় উদ্যোগ জগতে তার অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।

## পুরস্কার এবং সম্মান

জাহাঙ্গীর রতনজী দাদাভাই টাটা বহু রাষ্ট্রীয় এবং আন্তরাষ্ট্রীয় পুরস্কার ও সম্মান লাভ করেছিলেন। তাকে ১৯৪৮ সালে ভারতীয় বায়ুসেনার গ্রুপ ক্যাপ্টেনের সম্মানীয় পদ দেয়া হয়েছিল। পরে তাকে ১৯৬৬ সালের ৪ অক্টোবর তারিখে এয়ার কমান্ডার পদে পদোন্নতি দেয়া হয়। পরে আবার ১৯৭৪ সালের ১ এপ্রিল তারিখে এয়ার ভাইস মার্শাল পদে পদোন্নতি দেয়া হয়। তার লাভ করা অন্যান্য পুরস্কার এবং সম্মানসমূহ হল, ১৯৭৯ সালে টনি যেনোস পুরস্কার, ১৯৮৫ সালে ফেডারেশন এরোনেটিক্স ইন্টারন্যাশনালের গোল্ড এয়ার মেডেল, ১৯৮৮ সালে ইন্টারন্যাশনাল সিভিল এভিয়েশন অর্গেনাইজেশন, কানাডার এডওয়ার্ড বার্নার পুরস্কার এবং ১৯৮৮ সালে ডেনিয়েল গুগেনহেইম মেডেল। তার অবদানের জন্য ফরাসি সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান *লেজিওঁ দনর* প্রদান করে। ভারত সরকার ভারতীয় উদ্যোগ জগতে তাকে অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।

একইবছর তিনি ভারতে পরিবার পরিকল্পনা জনপ্রিয় করার জন্য রাষ্ট্রসংঘর জনসংখ্যা নিয়ন্ত্রণ পুরস্কার লাভ করেছিলেন।

তার স্মৃতিতে মহারাষ্ট্র সরকার পুণের কাছারবাদি ফাটায় অবস্থিত প্রথম দুখলপীয়া সেতুর নামকরণ করেছে।

## মৃত্যু
১৯৯৩ সালের ২৯ নভেম্বর তারিখে সুইজারল্যান্ডর জেনেভাতে ৮৯ বছর বয়সে জাহাঙ্গীর রতনজী দাদাভাই টাটার মৃত্যু হয়। তার মৃত্যুর পর ভারতীয় সংসদ স্থগিত করা হয়েছিল। তাকে ফ্রান্সের প্যারিস পিয়ের লেসাইস সমাধিক্ষেত্রে সমাধিস্থ করা হয়েছিল।

২০১২ সালে আউটলুক পত্রিকা সিএনএন-আইবিএন, হিস্ট্রী১৮ এবং বিবিসির সহযোগিতায় প্রকাশ করা "মহান ভারতীয়"র তালিকায় তিনি ষষ্ঠ স্থান লাভ করেছিলেন।

## তথ্যসূত্র

## বহিঃসংযোগ

*টাটা পরিবার
*জে আর ডি টাটার জীবনী  
*

বিষয়শ্রেণী:১৯০৪-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ভারতরত্ন প্রাপক
বিষয়শ্রেণী:মুম্বইয়ের ব্যবসায়ী
বিষয়শ্রেণী:ফরাসি বংশোদ্ভূত ভারতীয় ব্যক্তি
বিষয়শ্রেণী:টাটা পরিবার
বিষয়শ্রেণী:ভারতীয় অজ্ঞেয়বাদী
বিষয়শ্রেণী:ভারতীয় প্রধান নির্বাহী
বিষয়শ্রেণী:বাণিজ্য ও শিল্পে পদ্মবিভূষণ প্রাপক
বিষয়শ্রেণী:তথ্য প্রযুক্তি ব্যবসায়ী
বিষয়শ্রেণী:ভারতের নাগরিকীকৃত নাগরিক
২০২২ মালয়েশিয়া ক্রিকেট বিশ্বকাপ চ্যালেঞ্জ লিগ এ

**২০২২ মালয়েশিয়া ক্রিকেট বিশ্বকাপ চ্যালেঞ্জ লিগ এ** হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ, যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ।  উক্ত প্রতিযোগিতাটি ১৪-২৭ মার্চ ২০২০ এ শুরু হওয়ার জন্য নির্ধারিত, যার সবগুলো খেলা হবে লিস্ট এ মর্যাদা সম্পন্ন। ২০১৯ এর অক্টোবরে, আন্তর্জাতিক ক্রিকেট কাউন্সিল (আইসিসি) নিশ্চিত করে যে, মালয়েশিয়া ক্রিকেট অ্যাসোসিয়েশন খেলাটির আয়োজন করেছিল। 

## দলীয় সদস্য

## ফিক্সচার

----

----

----

----

----

----

----

----

----

----

----

----

----

----

## তথ্যসূত্র

## বহিঃসংযোগ

বিষয়শ্রেণী:স্বাগতিক মালয়েশিয়ায় আন্তর্জাতিক ক্রীড়া প্রতিযোগিতা
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
বিষয়শ্রেণী:মালয়েশিয়ায় আন্তর্জাতিক ক্রিকেট প্রতিযোগিতা
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
মগরা

**মগরা** হল ভারতীয় রাজ্য পশ্চিমবঙ্গের হুগলি জেলার চুঁচুড়া মহকুমার চুঁচুড়া-মগড়া সমষ্টি উন্নয়ন ব্লকের সদর দফতরের একটি গ্রাম পঞ্চায়েত বা গ্রাম। মগরা হাওড়া-বর্ধমান মেইন রেলওয়ে লাইনে একটি স্টেশন, হাওড়া স্টেশন থেকে ৪৭ কিলোমিটার দূরে এবং ব্যান্ডেল থেকে ৭ কিমি দূরে অবস্থিত।

মগরাতে অল ইন্ডিয়া রেডিওর কয়েকটি উচ্চ-শক্তিযুক্ত ট্রান্সমিটার অবস্থিত, যা দেশীয় এবং বৈদেশিক পরিষেবাগুলির মিশ্রণ বহন করে।

## এলাকা

**অবস্থান:-**

মগরা হুগলি জেলার উপকণ্ঠে অবস্থিত। মগরা কলকাতা থেকে এক ঘণ্টা দূরে অবস্থিত যা পূর্ব ভারতের প্রধান বাণিজ্যিক, সাংস্কৃতিক এবং শিক্ষার কেন্দ্রস্থল। গ্রামের পশ্চিম দিক দিয়ে বয়ে গেছে কুন্তী নদী।

মগরার অবস্থান ।

**পার্শ্ববর্তী অঞ্চল :-**

বাঁশবেড়িয়ার পূর্ব পাশে হাঁসঘড়া, কোলা, গজঘণ্টা, আলিখোজা, আমোদঘাটা, শঙ্খনগর ও চক বাঁশবেড়িয়া শহরগুলি একটি জনগোষ্ঠী গঠন করেছে এবং এতে মগরা এবং বড় খেজুরিয়া উপবৃদ্ধি করেছে।

## থানা
বাঁশবেড়িয়া পৌরসভা অঞ্চল এবং চুঁচুড়া-মগরা সিডি ব্লকের একটি অংশ মগরা থানার অধীনে রয়েছে।

## পরিবহন

গ্র্যান্ড ট্রাঙ্ক রোড এশিয়ার প্রাচীনতম এবং দীর্ঘতম সড়কগুলির মধ্যে একটি যা মগরার উপর দিয়ে গেছে। 

নেতাজি সুভাষচন্দ্র বসু আন্তর্জাতিক বিমানবন্দর যেতে গাড়িতে প্রায় এক ঘণ্টা সময় লাগে।

## শিক্ষা
শ্রীগোপাল ব্যানার্জী কলেজ একটি জেনারেল ডিগ্রি কলেজ ১৯৫৮ সালে প্রতিষ্ঠিত হয়েছিল। কলেজটিতে বিএ (জেনারেল) এবং বি.এসসি (জেনারেল) কোর্স প্রদান করা হয়। বাংলা, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান, অর্থনীতি, রসায়ন, পদার্থবিজ্ঞান, গণিত, উদ্ভিদবিদ্যা, প্রাণীবিদ্যা এবং বিএ (জেনারেল) এবং বি.এসসি (জেনারেল) বিষয়ে পড়াশোনার পাশাপাশি হিসাববিজ্ঞান বিষয়ে সম্মানসহ বি.কম (জেনারেল) বিষয়ে কোর্স প্রদান করা হয়।

## স্বাস্থ্যসেবা

মগরায় ৩০-শয্যাবিশিষ্ট একটি গ্রামীণ হাসপাতাল রয়েছে ।

## জনজাতি

মগরা বহু জনগোষ্ঠীর মিলনস্থল। মগরা বাঙালি, বিহারী, গুজরাতি, মাড়োয়ারি এবং পাঞ্জাবীদের আবাসস্থল। এই অঞ্চলের প্রাচীনতম সম্প্রদায় হলেন বাগদি, বাউড়ি, ঘোষ এবং সাধুখাঁ। মগরার বাগাটী এলাকার মধ্যে ইয়ং বেঙ্গল এরনেতা রামগোপাল ঘোষের পৈতৃক বাড়ি আছে।

## বিশিষ্ট ব্যক্তি

রামগোপাল ঘোষ

## উল্লেখযোগ্য দর্শনীয় স্থান

* শ্রী শ্রী ঠাকুর অনুকূলচন্দ্রের মঠ 

## ধর্মীয় উৎসব
সরস্বতী পূজা প্রতিবছর অনুষ্ঠিত হয়। 

## তথ্যসূত্র

বিষয়শ্রেণী:হুগলি জেলার গ্রাম
২০১৯–২০ ভারতে আয়ারল্যান্ড বনাম আফগানিস্তান ক্রিকেট দল

আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে ভারত সফর করে, যা মার্চ ২০২০-এ অনুষ্ঠিত হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২০-এ আইরিশ ক্রিকেট
বিষয়শ্রেণী:২০২০-এ আফগান ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
বিষয়শ্রেণী:ভারতে আন্তর্জাতিক ক্রিকেট সফর
বিষয়শ্রেণী:আয়ারল্যান্ড ক্রিকেট দলের ভারত সফর
বিষয়শ্রেণী:আফগানিস্তান ক্রিকেট দলের ভারত সফর
দ্য ভবানীপুর গুজরাটী এডুকেশন সোসাইটি স্কুল

300px|thumb|দ্য ভবানীপুর গুজরাটী এডুকেশন সোসাইটি স্কুল
**দ্য ভবানীপুর গুজরাটি এডুকেশন সোসাইটি স্কুল** (বি.ই.এস. স্কুল), এটির পুরাতন নাম **জে জে আজমেরা উচ্চ বিদ্যালয়** হিসাবেও পরিচিত, হল কলকাতার একটি বেসরকারী, সহশিক্ষামূলক, কে-১২ বিদ্যালয়। স্কুলটি কলকাতার ভবানীপুর এলাকায় অবস্থিত।

## ইতিহাস
জে জে আজমেরা উচ্চ বিদ্যালয় বা দ্য ভবানীপুর গুজরাটী এডুকেশন সোসাইটি স্কুল ১৯২৮ সালে প্রতিষ্ঠিত হয়েছিল। মাধ্যমিক বিদ্যালয়টি ১৯৫৮ সালে এবং উচ্চ মাধ্যমিক বিদ্যালয়টি ১৯৬০ সালে প্রতিষ্ঠিত হয়েছিল। পরবর্তীতে, বিইএস কলেজ ১৯৬৬ সালে গুজরাটি সোসাইটি, কলকাতা দ্বারা প্রতিষ্ঠিত হয়েছিল, যা এই স্কুল থেকে বেড়ে ওঠে।

স্কুল-কলেজ দুটিই ব্যক্তিগত মালিকানাধীন ট্রাস্ট দ্বারা শুরু হয়েছিল কলকাতায় বসবাসরত একজন গুজরাটি ব্যবসায়ী। এমনকি, স্কুল ও কলেজের জমি যে জায়গায় দান করেছিলেন তারা কয়েকজন উদার গুজরাটি ব্যবসায়ী। স্কুল ভবন নির্মাণের জন্য তহবিল দান করেছিলেন এক ভদ্রলোক যার নামে এই স্কুলটির নামকরণ করা হয়েছিল *জে জে আজমেরা উচ্চ বিদ্যালয়।* প্রতিষ্ঠাতাদের মূল উদ্দেশ্য ছিল তাদের ওয়ার্ডগুলিকে গুজরাটি ভাষাতে শিক্ষা দেওয়া, যাতে তারা তাদের মাতৃভাষায় লেখা এবং কথা বলা শিখতে পারে এবং প্রায় এক দশক আগে পর্যন্ত স্কুলে ভর্তি কেবলমাত্র গুজরাটিভাষী লোকের মধ্যেই সীমাবদ্ধ ছিল, মূল নিয়ম অনুসারে। ১৯২৮ সালে বিদ্যালয়ের শুরু থেকে ২০০১ সাল অবধি পঞ্চম শ্রেণি পর্যন্ত পড়াশোনার মাধ্যমটি পুরোপুরি গুজরাটি এবং ষষ্ঠ থেকে ইংরেজিতে এবং দ্বিতীয় ভাষা গুজরাটি ছিল। বাংলা কেবলমাত্র পঞ্চম এবং ষষ্ঠ শ্রেণির জন্য একটি বিষয় হিসাবে পড়ানো হত৷ বিদ্যালয়টি ২০০১ সাল পর্যন্ত পশ্চিমবঙ্গ মধ্যশিক্ষা পর্ষদের সাথে অনুমোদিত ছিল এবং ছাত্রদের মাধ্যমিক পরীক্ষায় পাস করার জন্য উত্তীর্ণ হতে হয়েছিল।

## বর্তমান দিন
তবে, ২০০২ সাল থেকে স্কুলটি এখন সব সম্প্রদায়ের জন্য উন্মুক্ত এবং শিক্ষার মাধ্যমটি ইংরেজি; প্রদত্ত দ্বিতীয় ভাষাটি হিন্দি বা বাংলাতে পরিবর্তন করা হয়েছে। গুজরাটি ভাষার শিক্ষা সম্পূর্ণ বন্ধ হয়ে গেছে। স্কুলটি ভবানীপুর গুজরাটি শিক্ষা সমিতির একটি অংশ, যা কলকাতার অন্যতম জনপ্রিয় কলেজ পরিচালনা করে। স্কুলটি এখন নয়াদিল্লি আইসিএসই বোর্ড দ্বারা অনুমোদিত এবং প্রাথমিক থেকে উচ্চমাধ্যমিক পর্যন্ত পড়াশোনা হয়, যার পরে তাদের ছাত্ররা কলা, বিজ্ঞান, বাণিজ্য বা ফ্যাশন বিষয়ে আরও পড়াশোনার জন্য শাখাটি বেছে নিতে পারে, যা একই ট্রাস্ট দ্বারা পরিচালিত ভবানীপুর এডুকেশন সোসাইটি কলেজ প্রদান করে। বিদ্যালয়ের একটি কম্পিউটার প্রশিক্ষণ কেন্দ্রও রয়েছে, এটি অ্যাপটেকের সাথে একটি যৌথ উদ্যোগ।

## উল্লেখযোগ্য প্রাক্তন ছাত্রছাত্রী
*দিলীপ দোশি — প্রখ্যাত স্পিন বোলার
*দিলীপ সংঘভী — সান ফার্মার প্রতিষ্ঠাতা, ভারতের অন্যতম ধনী ব্যক্তি।

## তথ্যসূত্র

বিষয়শ্রেণী:কলকাতার বালিকা বিদ্যালয়
বিষয়শ্রেণী:১৯২৮-এ ভারতে প্রতিষ্ঠিত
বিষয়শ্রেণী:পশ্চিমবঙ্গের প্রাথমিক বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের সহ-শিক্ষা বিদ্যালয়
সুনীতি একাডেমী

**সুনীতি একাডেমী** ভারতের পশ্চিমবঙ্গ-এর কোচবিহারের একটি উচ্চমাধ্যমিক বালিকা বিদ্যালয়।

## ইতিহাস

বিদ্যালয়টি ১৮৮১ সালে কোচবিহারের মহারাজা দ্বারা সুনীতি কলেজ হিসাবে প্রতিষ্ঠিত হয়েছিল। এটি প্রতিষ্ঠিত করার পেছনের মস্তিষ্ক মহারাণী সুনীতি দেবীর নামে এটির নামকরণ করা হয়েছিল। তিনি ছিলেন কেশব চন্দ্র সেনের কন্যা।

বিদ্যালয়টি ১৯১৬ সালে সুনীতি একাডেমি হিসাবে পুনঃবিখ্যাত করা হয়। ১৯২৮ সালে সুনীতি একাডেমি কলকাতা বিশ্ববিদ্যালয়ের অধিভুক্ত হয়। তবে, বিদ্যালয়টি ১৯৬২ সালে প্রতিষ্ঠার পর থেকে উত্তরবঙ্গ বিশ্ববিদ্যালয়ের সাথে যুক্ত।
১৯৩৭ সালে, পূর্ব রাজ্যের গভর্নর জেনারেলের প্রতিনিধি সুনীতি একাডেমি দেখতে এসেছিলেন, তিনি এর পরিচালনায় অত্যন্ত অভিভূত হয়েছিলেন।
২০০৩ সালে, ভারতের প্রাক্তন রাষ্ট্রপতি এ. পি. জে. আবদুল কালাম বিদ্যালয়টি পরিদর্শন করেছিলেন। ২০০৪ সালে, গায়ত্রী দেবী, জয়পুরের রাজমাতা এবং কোচবিহারের রাজকন্যা একটি পরিদর্শন করেছিলেন। ২০০৬ সালে, বিদ্যালয়টি এর ১২৫তম বার্ষিকী উদ্‌যাপন করেছে।
মহারাণী সুনীতি দেবীর দ্বিতীয় পুত্র মহারাজা জিতেন্দ্র নারায়ণ ভূপ বাহাদুরের তিন কন্যা রাজকন্যা ইলা, গায়ত্রী এবং মেনাকা (কোচবিহারের রাজকন্যারা) তাদের ম্যাট্রিক পরীক্ষায় সিউনি একাডেমী থেকে অংশ নিয়েছিলেন।
## উল্লেখযোগ্য ফলাফল
২০১৮ সালের মাধ্যমিকে পশ্চিমবঙ্গে প্রথম ১০ জনের মধ্যে সুনীতি একাডেমী থেকে রয়েছে চারজন।

## উল্লেখযোগ্য প্রাক্তন ছাত্রছাত্রী
*অঞ্জনা ভৌমিক, অভিনেত্রী
*অপরাজিতা গোপ্পি, রাজনীতিবিদ ও কর্মী
*পার্বতী বাউল, পারফর্মিং আর্টিস্ট

## আরও দেখুন
*নৃপেন্দ্র নারায়ণ সরকারি উচ্চ বিদ্যালয়
*নৃপেন্দ্র নারায়ণ স্মৃতি উচ্চ বিদ্যালয়
*জেনকিন্স বিদ্যালয়

## তথ্যসূত্র

বিষয়শ্রেণী:পশ্চিমবঙ্গের বালিকা বিদ্যালয়
বিষয়শ্রেণী:১৮৮১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮১-এ ভারতে প্রতিষ্ঠিত
বিষয়শ্রেণী:ঔপনিবেশিক ভারতের বিদ্যালয়
বিষয়শ্রেণী:কোচবিহার জেলার বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:উত্তরবঙ্গ বিশ্ববিদ্যালয়ের অধিভুক্ত মহাবিদ্যালয়
বদরপুর নেছারিয়া ফাজিল মাদ্রাসা

**বদরপুর  নেছারিয়া ফাজিল মাদ্রাসা বাংলাদেশের** কুমিল্লা জেলার চান্দিনা উপজেলার মাইজখার ইউনিয়নের বদরপুর বাজারে অবস্থিত একটি আলিয়া মাদ্রাসা। মাধ্যমিক ও উচ্চ মাধ্যমিক বাংলাদেশ মাদ্রাসা শিক্ষাবোর্ড কর্তৃক পরিচালিত এ মাদ্রাসাটি স্থানীয় মুসলিমদের সহযোগিতায় ১৯৫৫ সালে প্রতিষ্ঠিত হয়। মাদ্রাসাটির ফাজিল স্তর ইসলামি আরবি বিশ্ববিদ্যালয় অধিভুক্ত।  
থাম্ব|স্থাপিত- ১৯৫৫ইং, ধরন-বেসরকারী, ঠিকানা - বদরপুর, চান্দিনা, কুমিল্লা, শিক্ষাবোর্ড - ঢাকা,

## ইতিহাস
পাকিস্তান আমলে এলাকার ধর্মানুরাগী মুসলিম ব্যক্তিদের সহযোগীতায় ১৯৫৫ সালে মাদ্রাসা টি প্রতিষ্ঠিত হয়। এটা কুমিল্লা জেলার অন্যতম প্রাচীন মাদ্রাসা। মাদ্রাসাটি প্রতিষ্ঠা হবার পরে সরকারি স্বীকৃতি লাভ করে, এবং একসময় ফাজিল শ্রেণীর অনুমতি লাভ করে। এবং ফাজিল স্তরের জন্য ২০০৬ সালে ইসলামী বিশ্ববিদ্যালয়, বাংলাদেশের অধিভুক্তি লাভ করে এবং ২০১৬ সালের পর থেকে ইসলামি আরবি বিশ্ববিদ্যালয়ের অধিভুক্তি রয়েছে।

### নামকরণ
মাদ্রাসাটি উদ্বোধন করেন ছারছিনা দরবার শরীফের তৎকালীন পীর নেছার উদ্দীন আহমেদ। ঐ পীরের নাম অনুসারে মাদ্রাসার নামকরণ হয় বদরপুর নেছারিয়া ফাজিল মাদ্রাসা। এটি কুমিল্লা জেলার মধ্যে ২য় প্রতিষ্ঠিত মাদ্রাসা।

## অবকাঠামো
মাদ্রাসা টি প্রথম প্রতিষ্ঠিত হয় ১৫ শতাংশ  জায়গার ওপর। পরবর্তীতে মাদ্রাসার শিক্ষার্থীদের স্থান সংকুলান না হওয়ায় এলাকার লোকজন আরও জায়গা দিয়ে মাদ্রাসা টি সম্প্রসারণ করা হয়। বর্তমানে মাদ্রাসাটির মোট সম্পতির পরিমাণ হলো ৩ একর ৬৬ শতাংশ। মাদ্রাসা টি এখন ২ একর ৩৬ শতাংশ জায়গার ওপর অবস্থিত। মাদ্রাসা টিতে একটি বড় আকারের খেলার মাঠ রয়েছে এবং দক্ষিণ পাশে রয়েছে একটি পুকুর। মাদ্রাসার উত্তর পাশে রয়েছে একটি মসজিদ। চান্দিনা উপজেলার সাবেক চেয়ারম্যান মনিরুল হক ১৯৯৭ সালে মাদ্রাসা টিতে দাখিল, জেডিসি ও এবতেদায়ী বোর্ড পরীক্ষার কেন্দ্র স্থাপন করে দেন। চান্দিনার দক্ষিণ ও পশ্চিমাঞ্চলের ১৫ টি মাদ্রাসার বোর্ড পরীক্ষা এই মাদ্রাসায় প্রতি বছর অনুষ্ঠিত হয়। প্রতি বছরের পরীক্ষায় ফলাফল শতভাগ।

### ভবন
বর্তমানে মাদ্রাসাটির ৫ টি একাডেমিক ভবন রয়েছে। একটি একতল ভবণ পূর্ব পশ্চিমে দক্ষিণমূখী, একটি উত্তর ও দক্ষিণে যা পশ্চিমমূখী, আরেকটি পূর্ব ও পশ্চিমে  দ্বীতল ভবণ, যা দক্ষিণ মূখী পাশে রয়েছে উত্তর ও দক্ষিণে লম্বা দ্বীতল ভবণ যা পূর্বমূখী।

## শিক্ষাব্যবস্থা
এবতেদায়ী হতে ফাজিল (ডিগ্রী) পর্যন্ত লেখাপড়া করার সুব্যবস্থা রয়েছে সহশিক্ষা সহ।

### শিক্ষক/শিক্ষিকা
ছাত্র - ছাত্রীদের পাঠদান করানোর জন্য রয়েছে ২৫ জন দক্ষ শিক্ষক ও শিক্ষিকা। ছাত্র -ছাত্রী ও শিক্ষক /শিক্ষিকাদের মধ্যে রয়েছে সুসম্পর্ক।

### কম্পিউটার ল্যাব
প্রতিষ্ঠানের  ছাত্র-ছাত্রীদের তথ্য প্রযুক্তিতে দক্ষ করে গড়ে তোলার জন্য রয়েছে আলাদা কম্পিউটার ল্যাব। যেখানে কম্পিউটার শিখানো হয়।

### ছাত্র/ছাত্রী
মাদ্রাসা টি বর্তমানে ৮০০ ছাত্র / ছাত্রী রয়েছে।

### ব্যবস্থাপনা কমিটি
মাদ্রাসা টি বর্তমানে এডহক কমিটির মাধ্যমে পরিচালিত হচ্ছে। বর্তমান এডিসি, উপজেলা মাধ্যমিক শিক্ষা অফিসার, শিক্ষক প্রতিনিধি, দাতা সদস্য ও বর্তমান অধ্যক্ষকে নিয়ে ৫ সদস্য বিশিষ্ট কমিটি দিয়ে মাদ্রাসা টি পরিচালিত হচ্ছে। ।

## তথ্যসূত্র

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা জেলার আলিয়া মাদ্রাসা
বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত
বিষয়শ্রেণী:নেছারিয়া আলিয়া মাদ্রাসা
শ্বশুরবাড়ি জিন্দাবাদ (২০০০-এর চলচ্চিত্র)

***শ্বশুরবাড়ি জিন্দাবাদ*** ২০০০ সালে মুক্তিপ্রাপ্ত বাংলা অ্যাকশন চলচ্চিত্র যার পরিচালক হরনাথ চক্রবর্তী ও শ্রী ভেঙ্কটেশ ফিল্মস প্রযোজনা সংস্থা। প্রধান ভূমিকায় অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত আর গুরুত্বপূর্ণ চরিত্রে অভিনয় করেছেন রঞ্জিত মল্লিক, অনামিকা সাহা, শুভাশিষ মুখোপাধ্যায় এবং টোটা রায়চৌধুরী। বাবুল বোস সুর রচনা করেছিলেন। এটি ২০০০ সালে প্রকাশিত হওয়ার সময়ে বক্স-অফিসে রেকর্ড তৈরি করার সাথে সবচেয়ে বেশি আয় করা বাংলা চলচ্চিত্র ছিল।

## পটভূমি
প্রখ্যাত শিল্পপতি শ্রীমতী বিনোদিনী রায় (অনামিকা সাহা) তার বড় মেয়ে রূপাকে (ঋতুপর্ণা) তার ব্যবসায়িক অংশীদারের ছেলের সাথে বিয়ে করাতে চান। রুপা বিয়ের বিরুদ্ধে এবং তাই সে বাবার (রঞ্জিত মল্লিক) সহায়তায় বাড়ি থেকে পালিয়ে যায়। রূপা তার মামার বাড়ির যাওয়ার পথে, একটি ট্যাক্সি চালক তার জিনিসপত্র ছিনিয়ে নেওয়ার চেষ্টা করে এবং সোমু (প্রসেনজিৎ) নামের সুদর্শন এক মোটর-মেকানিক এসে তাকে রক্ষ্যা করে। সোমু তাকে তার মামার বাড়িতে নিয়ে যায়। যতোই সময় যায় রূপা ও সোমু একে অপরের কাছে চলে আসতে থাকে। একদিন তাদের মধ্যে খুব তর্ক-বিতর্ক হয় এবং তারা উপলব্ধি করে তারা একে অপরকে ভালবাসে। তারা রুপার মাকে না জানিয়ে গোপনে বিয়ে করে। শীঘ্রই, রূপার বাবার অনুরোধে সে ঘরে ফিরে আসে, তবে তার মা তার এই বিবাহকে অস্বীকার করে; পরিবর্তে তিনি তার আগের ঠিক করা ব্যবসায়িক অংশীদারের ছেলের সাথে বিয়ে দেওয়া সিদ্ধান্ত নেন। রুপার বিয়ের দিন ঠিক যখন রুপা সমস্ত আসা ছেড়ে দিয়েছে; সোমু তার ‘শ্বশুরবাড়ি’ বাড়িতে নাটকীয়ভাবে প্রবেশ করে। তবে কেবল রূপের প্রতি তার ভালবাসা কি তাকে এখানে এনেছে; নাকি সোমুর নিজের কিছু গোপনীয়তা আছে?

## অভিনয়শিল্পী
* প্রসেনজিৎ চট্টোপাধ্যায় সোমুর চরিত্রে
* ঋতুপর্ণা সেনগুপ্ত রূপার চরিত্রে
* রঞ্জিত মল্লিক রুপার বাবা চরিত্রে
* অনামিকা সাহা রুপার মা চরিত্রে
* শুভাশিষ মুখোপাধ্যায়
* টোটা রায়চৌধুরী
## মুক্তি
চলচ্চিত্রটি ২০০০ সালের ১৪ই এপ্রিল ভারতের প্রেক্ষাগৃহে মুক্তি পায়। 

২০২৫ সালের ৩০ মে চলচ্চিত্রটি পুনরায় প্রেক্ষাগৃহে মুক্তি দেওয়া হয়।

## বক্স অফিস

"শ্বশুরবাড়ি জিন্দাবাদ", পশ্চিমবঙ্গে ২ কোটি টাকার ও বেশি টাকার ব্যবসা করা প্রথম বাংলা ছবি হয়ে বক্স-অফিস ইতিহাস তৈরি করে। বড় বাজেটে তৈরি প্রায় ৬০-৭০ লক্ষ টাকায় নির্মিত, চলচ্চিত্রেটি শেষ অবধি বক্স-অফিসে ২.৫০ কোটি টাকার ব্যবসা করেছিল; এইভাবে এটি 'সর্বকালের ব্লকবাস্টার' হিসাবে ঘোষিত সমস্ত মানদণ্ড পূরণ করেছিল। প্রসেনজিৎ-ঋতুপর্ণা জুটীর আগের চলচ্চিত্রগুলি, "শুধু একবার বল",  "বাবা কেন চাকর" এবং "মনের মানুষ" ব্লকবাস্টার চলচ্চিত্রেগুলিকেও ছাপিয়ে তখনকার পর্যন্ত সর্বোচ্চ আয়কারী চলচ্চিত্র হয়ে উঠেছিল। এটি অবশেষে বাংলার জেলাগুলিতে ৫০ সপ্তাহেরও বেশি সময় ধরে চলেছিল এবং 'সুবর্ণজয়ন্তী' সম্পন্ন করেছিল।  ২ ১/২ বছর সর্বোচ্চ আয়কারী চলচ্চিত্র রেকর্ড ধারণ করার পর হরনাথ চক্রবর্তীর পরিচালনায় 'সাথী' তার রেকর্ড ভাঙে।

## তথ্যসূত্র

## বহিঃসংযোগ
*

বিষয়শ্রেণী:প্রসেনজিৎ চট্টোপাধ্যায় এবং রঞ্জিত মল্লিক অভিনীত চলচ্চিত্রের তালিকা
বিষয়শ্রেণী:২০০০-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
বিমান বাগচী

**বিমান বাগচী** (জন্ম: ১ জানুয়ারি, ১৯৫৪) একজন ভারতীয় বায়োফিজিকাল রসায়নবিদ, তাত্ত্বিক রসায়নবিদ এবং ইন্ডিয়ান ইনস্টিটিউট অব সায়েন্সের সলিড স্টেট অ্যান্ড স্ট্রাকচারাল কেমিস্ট্রি ইউনিটের একজন অমৃত মোদি অধ্যাপক। তিনি পরিসংখ্যানিক বলবিজ্ঞান বিষয়ে পড়াশুনার জন্য পরিচিত; বিশেষত ফেজ ট্রানজিশন এবং নিউক্লিয়েশন, সলভেশন ডায়নামিক্স, ইলেক্ট্রোলাইট ট্রান্সপোর্টের মোড-কাপলিং থিয়োরি, জৈবিক ম্যাক্রোমলিকিউলের গতিবিদ্যা (প্রোটিন, ডিএনএ ইত্যাদি), প্রোটিন ভাঁজ, এনজাইম গতিবিজ্ঞান, অতি ঠাণ্ডা তরল এবং প্রোটিন হাইড্রেশন স্তর অধ্যয়নের জন্যেও সবিশেষ পরিচিতি লাভ করেছেন। তিনি ভারতীয় জাতীয় বিজ্ঞান একাডেমী, ভারতীয় বিজ্ঞান একাডেমী এবং ওয়ার্ল্ড একাডেমি অব সায়েন্সেস এর একজন নির্বাচিত সহযোগী। বেশ কয়েকটি বৈজ্ঞানিক নিবন্ধ ছাড়াও তিনি দুটি বই লিখেছেন। সেগুলি হল *মলিকিউলার রিল্যাক্সেশন ইন লিকুইডস* এবং *ওয়াটার ইন বায়োলজিক্যাল অ্যান্ড কেমিক্যাল প্রসেসেস: ফ্রম স্ট্রাকচার অ্যান্ড ডায়নামিক্স টু ফাংশান*। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ তাকে ১৯৯১ সালে শান্তি স্বরূপ ভাটনগর পুরস্কারে ভূষিত করেছেন। রাসায়নিক বিজ্ঞানে তার অবদানের জন্য এটি একটি সর্বোচ্চ ভারতীয় বিজ্ঞান পুরস্কার।

## জীবনী

বিমান বাগচী ১৯৫৪ সালের ইংরেজি নববর্ষের দিনে জন্মগ্রহণ করেছিলেন ভারতের পশ্চিমবঙ্গ রাজ্যের কলকাতায়। তার পিতা বিনয় কুমার বাগচী ছিলেন একটি স্কুলের অধ্যক্ষ এবং তার মা  আভা ছিলেন একাধারে গৃহবধূ ও খণ্ডকালীন শিক্ষক। তিনি ১৯৭৪ সালে প্রেসিডেন্সি কলেজ, কলকাতা (বর্তমান সময়ের প্রেসিডেন্সি বিশ্ববিদ্যালয়) থেকে রসায়নে স্নাতক ডিগ্রি লাভ করেন এবং ১৯৭৬সালে কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। এরপর মার্কিন যুক্তরাষ্ট্রে গিয়ে তিনি ব্রাউন বিশ্ববিদ্যালয় থেকে ডক্টরাল গবেষণা করেন। এটি একটি আইভি লিগ সংস্থা, যেখানে তিনি ১৯৮০ সালে অধ্যাপক জুলিয়ান গিবসের সাথে কাজ করে পিএইচডি অর্জন করেছিলেন। তিনি তার পোস্ট-ডক্টরাল পড়াশোনা করেছেন শিকাগো বিশ্ববিদ্যালয়ের জেমস ফ্রাঙ্ক ইনস্টিটিউট থেকে, একজন গবেষণা সহযোগী হিসাবে। এখানে তিনি ১৯৮৩ অবধি ডেভিড ডব্লিউ. অক্সটোবি, গ্রাহাম ফ্লেমিং এবং স্টুয়ার্ট রাইসের মতো নামী রসায়নবিদদের সাথে কাজ করার সুযোগ পেয়েছিলেন। এরপর তিনি এক বছরের জন্য রবার্ট জ্বোয়ানজিগ এর মেরিল্যান্ড বিশ্ববিদ্যালয়ের পরীক্ষাগারে চলে যান। বাগচী ১৯৮৪ সালে ভারতে ফিরে আসেন এবং ইন্ডিয়ান ইন্সটিট্যুট অব সায়েন্সের (আইআইএসসি) সলিড স্টেট এবং স্ট্রাকচারাল কেমিস্ট্রি বিভাগে প্রভাষক হিসাবে যোগদান করেন। সেখানে তিনি বাগচি গবেষণা গ্রুপ প্রতিষ্ঠা করেছেন এবং অমৃত মোদি অধ্যাপক হিসাবে কাজ করছেন।

## আরো দেখুন

* ডেভিড ডব্লিউ. অক্সটোবি
* গ্রাহাম ফ্লেমিং
* স্টুয়ার্ট এ. রাইস
* রবার্ট জ্বোয়ানজিগ

## টীকা

## তথ্যসূত্র

## বহিঃসংযোগ
* 
* 

## আরো পড়ুন
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি বিজ্ঞানী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বৈজ্ঞানিক লেখক
বিষয়শ্রেণী:ভারতীয় জাতীয় বিজ্ঞান একাডেমীর সভ্য
বিষয়শ্রেণী:২০শ শতাব্দীর ভারতীয় রসায়নবিদ
বিষয়শ্রেণী:কলকাতার বিজ্ঞানী
বাজ

***বাজ: আ বার্ড ইন ডেঞ্জার*** (ইংরেজি:- ফ্যালকন: এ বার্ড ইন ডেঞ্জার) হল ২০০৩ সালের ভারতীয় হিন্দি -ভাষা সাইকোলজিক্যাল থ্রিলার ফিল্ম যা টিনু ভার্মা পরিচালিত, এতে অভিনয় করেছেন সুনীল শেঠি, জ্যাকি শ্রফ, কারিশমা কাপুর, ডিনো মোরিয়া এবং প্রীতি জাঙ্গিয়ানি।
## কাহিনি
নন্দিনী (করিশ্মা কাপুর) একজন জনপ্রিয় মডেল। কিন্তু রহস্যজনকভাবে একে একে তার চারপাশের কয়েকজন মানুষ খুন হতে শুরু করে। নন্দিনী বুঝতে পারে, কোনো এক অজ্ঞাত আততায়ী তাকে টার্গেট করেছে। পুলিশ ইন্সপেক্টর সিংহানিয়া (সুনীল শেট্টি) এই কেসের তদন্ত শুরু করেন। এদিকে রহস্যময় শিল্পপতি হর্ষবর্ধন (জ্যাকি শ্রফ) এবং রোহিত (ডিনো মোরেয়া) – দুজনেই নন্দিনীর জীবনে প্রবেশ করে।  
শেষ পর্যন্ত সত্য প্রকাশ পায় যে খুনির আসল পরিচয় ভয়ংকর এবং অপ্রত্যাশিত, যা নন্দিনীর জীবনকে চরম বিপদের মুখে ফেলে দেয়।  

## অভিনেতা
* সুনীল শেট্টি – ইন্সপেক্টর সিংহানিয়া  
* জ্যাকি শ্রফ – হর্ষবর্ধন  
* করিশ্মা কাপুর – নন্দিনী  
* ডিনো মোরেয়া – রোহিত  
* প্রীতি ঝাংগিয়ানি – প্রীতি
## সাউন্ডট্র্যাক
**বাজ: এ বার্ড ইন ডেঞ্জার** ছবির সঙ্গীত পরিচালনা করেছেন ইসমাইল দরবার। গানের কথা লিখেছেন সামী সিদ্দিকি। অ্যালবামটিতে মোট ৬টি গান রয়েছে। ছবির মুক্তির সময় গানগুলো বেশ জনপ্রিয়তা পেয়েছিল।  

## প্রতিক্রিয়া
Rediff.com-এর প্রিয়া গণপতি ছবিটিকে ‘‘অ্যাটিটিউডবিহীন থ্রিলার’’ বলে আখ্যা দেন। তিনি আরও লিখেছিলেন যে ‘‘এর নিম্নমানের লুক, অ্যাটিটিউডের অভাব, বাজে গান, দুর্বল ক্লাইম্যাক্স এবং কাহিনির ফাঁকফোকর – সবকিছুই বড় ধরনের হতাশার কারণ’’।  

BBC.com-এর মণীশ গাজ্জর লিখেছিলেন, ‘‘সামগ্রিকভাবে ছবিটি নানা জায়গায় দুর্বল হয়ে পড়েছে, কারণ পরিচালক দর্শকদের ধাঁধায় রাখতে গিয়ে চরিত্রগুলির নেতিবাচক দিকের উপর অতিরিক্ত গুরুত্ব দিয়েছেন’’।

## তথ্যসূত্র

বিষয়শ্রেণী:২০০৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় মনস্তাত্ত্বিক লোমহর্ষক চলচ্চিত্র
বিষয়শ্রেণী:ভারতীয় মনস্তাত্ত্বিক চলচ্চিত্র
মুঝসে শাদী করোগী

***মুঝসে শাদী করোগী*** হলো ২০০৪ সালের মুক্তিপ্রাপ্ত হিন্দি রোমান্টিক কমেডি চলচ্চিত্র যার পরিচালক ডেভিড ধাওয়ান ও প্রযোজক সাজিদ নদিয়াদওয়ালা। প্রধান ভূমিকায় অভিনয় করেছেন সলমান খান, অক্ষয় কুমার এবং প্রিয়াঙ্কা চোপড়া আর গুরুত্বপূর্ণ চরিত্রে অভিনয় করেছেন ওমরিশ পুরী, কাদের খান, সতীশ শাহ এবং রাজপাল যাদবসহ বেশ কয়েকজন ভারতীয় ক্রিকেট দলের খেলোয়াড়।

মূলত ছবিটি গোয়ার পটভূমিতে, দু'জন পুরুষ (সলমান এবং অক্ষয়) এক মহিলার (প্রিয়াঙ্কা) হৃদয় জয়ের চেষ্টা করেন। ডেভিড ধাওয়ান তার সচরাচর ছবি থেকে কিছুটা অন্যরকম করার সিদ্ধান্ত নিয়েছিলেন এবং চিত্রনাট্যটি লিখেছিলেন তার দীর্ঘকালীন সহযোগী আনিস বাজমি এবং রুমী জাফারিকে দিয়ে।

ছবিটি গোয়ার পটভূমিতে হলেও ছবির শুটিং সেখানে হয়নি, পরিবর্তে মুম্বাই এর ফিল্ম সিটি এবং মরিশাসে, শর্মিষ্ঠা রায়ের দ্বারা নির্মিত দুটি সেটে করা হয়েছিল। যদিও বেশ কয়েকটি দৃশ্য এবং গান মরিশাসে করা হয়েছিল। ছবিটি ২০০৪ সালের ৩০ জুলাইয়ে মুক্তি পেয়েছিল এবং ইতিবাচক পর্যালোচনা পায় বলতে গেলে সব বিষয়ে নির্দেশনা, অভিনয়, সংগীত, সিনেমাটোগ্রাফি, শিল্প নির্দেশনা, পোশাক ইতাদিতে প্রশংসা পায়। ৫৬৫ মিলিয়ন ডলারের বক্স-অফিসের উপার্জনসহ, ছবিটি বাণিজ্যিক সফলতা পায় এবং ২০০৪ সালের তৃতীয় সর্বোচ্চ সর্বাধিক আয়ের ভারতীয় চলচ্চিত্র হয়ে ওঠে।

মুঝসে শাদী করোগী তিনটি ফিল্মফেয়ার পুরস্কারের জন্য মনোনীত হয়েছিল। ২০০৫ এর আইআইএফএ পুরস্কারে ছবিটি মোট তেরটি বিষয়ে মনোনয়ন পেয়েছিল, যার মধ্যে সেরা চলচ্চিত্র, সেরা পরিচালক (ধাওয়ান), সেরা অভিনেতা (খান) এবং সেরা অভিনেত্রী (চোপড়া) ছিল এবং তার মধ্যে ছবিটি পাঁচটি পুরস্কার জিতেছিল। এটি সেরা ফিল্মসহ দশটি বিষয়ে স্ক্রিন অ্যাওয়ার্ডেও মনোনয়ন পেয়েছিল।

## পটভূমি
ছবিটি গোয়ার পটভূমিতে, একটি রোমান্টিক কমেডি ছবি। দু'জন পুরুষ (সলমান এবং অক্ষয়) এক মহিলার (প্রিয়াঙ্কা) হৃদয় জয়ের চেষ্টা করেন। নানা রকমের মজার ঘটনা আর প্রেমের ছবি, "মুঝসে শাদী করোগী"।

## অভিনয়
প্রধান ভূমিকায় অভিনয় করেছেন সলমান খান, অক্ষয় কুমার এবং প্রিয়াঙ্কা চোপড়া আর গুরুত্বপূর্ণ চরিত্রে অভিনয় করেছেন ওমরিশ পুরী, কাদের খান, সতীশ শাহ এবং রাজপাল যাদবসহ বেশ কয়েকজন ভারতীয় ক্রিকেট দলের খেলোয়াড়।

## গানের অ্যালবাম

গানের অ্যালবামে মোট আটটি গান, সাতটি নতুন গান এবং একটি রিমিক্স ছিল। ছয়টি গান রচনা করেছিলেন সাজিদ-ওয়াজিদ এবং একটি গানটি রচনা করেছিলেন অনু মালিক। পাঁচটি গান লিখেছিলেন জালিস শেরওয়ানি এবং একটি করে গান লিখেছিলেন সামির এবং অরুণ ভৈরব। গান গেয়েছিলেন উদিত নারায়ণ, অলকা ইয়াগনিক, সোনু নিগম, সুনিধি চৌহান, সুখবিন্দর সিং এবং শাবব সাবরি। আবহ সঙ্গীত রচনা করেছিলেন সেলিম-সুলায়মান এর জুটি, অ্যালবামটি মুক্তি পায় ৪ জুন ২০০৪ সালে।

## তথ্যসূত্র

## বহিঃসংযোগ
* 

বিষয়শ্রেণী:২০০৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ডেভিড ধবন পরিচালিত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র